**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 95**

(protokols Nr. 4, 33. p.)

**Par telpas nekustamajā īpašumā ar Vesetas iela 4, Jaunkalsnava, Kalsnavas pagasts, Madonas novads, nomas tiesību izsoli**

Madonas novada pašvaldībā saņemts fiziskas personas iesniegums (reģistrēts Kalsnavas pagasta pārvaldē 19.12.2024. ar Nr. KAL/1.9/24/299) ar lūgumu iznomāt telpas frizētavai, sakarā ar to, ka iepriekšējās telpas tikušas uzteiktas.

Nomas objekts sastāv no nedzīvojamās telpas Nr. 10 ar kopējo platību 15,3 m2 (kadastra apzīmējums 7062 011 0271 001), kas atrodas Vesetas ielā 4, Jaunkalsnavā, Kalsnavas pagastā, Madonas novadā.

Telpu novērtēšanu ir veicis SIA “DZIETI” reģistrācijas Nr. 42403010964 (LĪVA profesionālās kvalifikācijas sertifikāts Nr. 83). Saskaņā ar nekustamā īpašuma novērtējumu tirgus nomas maksa mēnesī ir EUR 1,77/m2 (viens *euro*, 77 centi) mēnesī par vienu telpas kvadrātmetru.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot telpas Nr. 10 nekustamajā īpašumā ar adresi Vesetas iela 4, Jaunkalsnava, Kalsnavas pagasts, Madonas novads, (kadastra apzīmējums 7062 011 0271 001) kopējo platību 15,3 kv.m. (turpmāk – Nomas Objekts) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – EUR 1,77 (viens *euro*, 77 centi) mēnesī par vienu telpas kvadrātmetru, papildus aprēķinot PVN.
3. Apstiprināt Nomas objekta nomas tiesību izsoles noteikumus (Pielikums Nr. 1).
4. Uzdot Pašvaldības īpašumu iznomāšanas un atsavināšanas izsoļu komisijai noteikt izsoles laiku, veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju.

*Pielikumā: Nomas objekta nomas tiesību izsoles noteikumi.*

Domes priekšsēdētājs A. Lungevičs

*A. Semjonova 27333721*